PROIECT STRUCTURI DE TEXT PUBLICITAR Eficientizarea unei campanii publicitare românești PETRE GABRIELA GRUPA 3, AN III Universitatea București, Facultatea de Litere, Comunicare și Relații Publice Campanie publicitară BEST JOBS 2015: 1- Demonstrație: Reclama decurge astfel: un grup de trei persoane (o doamnă și doi domni) dansează pe o coregrafie japoneză, unde doamna repetă pe un ton disperat „JOB-uri, JOB-uri”. Nu este nimic grav, în afară de faptul că reclama nu reușește să atragă atenția decât prin țipătul doamnei, lucru care se petrece timp de 30 de secunde, toată durata clipului. Nu i se observă originalitatea, diversitatea, dar mai ales dorința de a capta atenția publicului într-un mod, bineîn țeles, plăcut, nu disperat. În primul rând reclama Best Jobs oferă de la început neprofesionalism. Abordarea prin strigăte, vocea apăsătoare, țipetele doamnei, de asemenea și expresia feței acesteia constituie un contur ieftin pentru o reclamă care dorește a cuceri pe deplin un public. Abordarea de la început dorește a atrage atenția, dar reușește doar a încrunta publicul. Urmează un moment în care publicul este atras și ar spune „Hai să acord o șansă, să văd ce are de comunicat această reclamă??”; moment în care publicul este acaparat de repetiția disperată, țipătoare „JOB-uri, JOB-uri”, repetiție care continuă timp de 30 de secunde. Momentul acela era oportun pentru a informa cât de puțin publicul, ceea ce nu se întâmplă, deoarece „JOB-uri, JOB-uri” se aude în strigăt. Reclama are scopul de a atrage doritorii de locuri de muncă în răsfoirea ofertelor Best Jobs. Întrebarea este: oare câte persoane or să considere Best Jobs ca primă op țiune pentru căutarea unui loc de muncă? Un alt aspect deranjant, pe lângă tonul disperat al doamnei din clip, este faptul că ideea nu este originală. Pe lângă faptul că nu atrage publicul țintă, ci doar îl încruntă, reclama este copiată dupa cea a sticksurilor japoneze „PRETZ”. Mesajul textual este constituit din repetiția deranjantă, fără prea multe informații, la final, o voce masculină te îndrumă să îți găsești locul de muncă la Best Jobs. Esen țialul este cuprins în textul reclamei, nu există exces de informație sau informație care să plictisească, dar pana la esențial, repetiția, țipătul este destul de respingător, unele persoane poate că au închis reclama până să afle esențialul, deci, aici tactica nu a fost una bine implementată. Mesajul iconic este dat de fundalul umplut de logo-ul Best Jobs. Imaginea de fundal completează într-un mod la fel de țipător ca mesajul doamnei, culorile sunt stridente, iar fundalul nu inspiră prea multe, creativitate aproape de nivelul 0. Reclama a fost distribuită pentru început doar în mediul online, de aici instalându-se o greșeală enormă. Cand vrei să promovezi sau să crești imaginea unui produs/serviciu, te folosești de media în masă. Televizorul spre exemplu ar fi fost o „armă” bună în acest sens, plus că la TV întâlnim o diversitate de vârste mai mare. Bunicul meu dacă ar fi văzut la TV reclama și l-ar fi atras, bineînțeles, mi-ar fi spus de Best Jobs că ar fi varianta cea mai bună pentru a-mi găsi un loc de muncă. Publicul țintă, într-o măsură, a fost atins, cel din mediul online cu siguran ță deja cunoștea domeniul platforma. Urmează sloganul ca ultimă informație despre Best Jobs: „Job-uri pe pâine!”, slogan care nu are nicio legătură cu ceea ce s-a petrecut în disperarea doamnei care se repeta parcă la infinit. Pornind de la acest slogan, creatorii ar fi putut realiza un material care ar fi prins totuși o legătură cu dansul grupului. Și aici, creativitatea lasă de dorit. 2- Reconstruirea reclamei: Imaginea ar fi fost cu totul alta, iar dacă s-a mers pe coregrafie, ar fi fost totu și una originală și nu cu 3 persoane, poate chiar 6 sau 7. Țipătul ar fi fost scos din cadru, aici luându-i locul instrumentul de lucru de bază: cel lingvistic. Aș pune accent pe o informație transmisă întrun mod curat, limpede și cuprinzător. Fundalul ar fi fost unul mai diversificat, fara acea tentă de „ieftin”, unde ar fi fost filmate mai multe cadre. Logo-ul ar fi ieșit foarte ușor în eviden ță prin intermediul unor pancarte, ce ar apărea în coregrafie. Repetiția cu siguranță are rolul ei, iar ca figură de construcție ar capta atenția publicului, dar nu într-un mod excesiv sau strident. În loc de sloganul „Job-uri pe pâine!” care nu este prea inspirat și nici nu poarta gândul publicului către ceva anume. Sloganul este acea parte care trebuie să îți rămână întipărită în minte, să îți amintești de el, să îl asociezi cu ceva, să îi faci legături. Acesta nu î și îndepline ște rolul. 3- Argument: Reclama aleasă este un produs românesc, din păcate lipsit de creativitate, oferind o viziune ieftină. Am considerat că ar fi meritat un efort mai mare pentru a ieși în media așa cum se cuvine și a capta atenția și interesul publicului pe care l-a vizat. Rolul acesteia a fost de a rămâne implementată în mintea consumatorului, dar stilul ușor vulgar și impus, disperat nu a reușit. Campania publicitară Vodafone iti aduce internetul acolo unde ai nevoie: 1- Demonstrație: Reclama dorește a informa publicul în legătură cu internetul pe care aceștia îl oferă, neobservând cu siguranță dedesubturile. Publicul țintă cu siguranță a prins mesajul, cu siguranță publicul a fost unul larg, Vodafone adresându-se oricărui locuitor al României, indiferent de statut, care bineînțeles deține un telefon sau o tabletă, fie el client Vodafone sau nu. Ceea ce este greșit este faptul că se ascunde un comportoment care nu este demn de a fi promovat în masă. Vorbim aici despre una dintre cele mai mari companii ale momentului respictiv, o companie de calitate și cu pretenții, am putea spune. Se observă personajul care navighează pe internetul mobil, adus de Vodafone acolo unde ai nevoie de pe telefon. În primul rând persoana din print se află pe bicicletă pe trecerea de pietoni, lucru inadmisibil. În mod normal dar și legal biciclistul trebuie să coboare și să meargă pe langă bicicletă pe trecere, deoarece siguranța crește în astfel de situații. Este considerată de asemenea și o greseală de comunicare din parte Vodafone România, deoarece în timp ce se folosesc de rolul din ce în ce mai crescut al bicicletei în rândul nostru, a reu șit a-i atribui un rol mai nefolositor, acela de a naviga pe internet oriunde. Oriunde, dar trebuie să fie și sigur. Activarea campaniei oferă interpretări diferite, aici siguranța depășește acel „oriunde” al internetului furnizat de Vodafone. Un comportament etic denotă faptul că dacă ești angajat în traversare nu trimiți SMS-uri, nu navighezi pe internet, nu ai preocupări care distrag atenția. Mesajul textual este unul cuprinzător, foarte bine evidențiat și bineînțeles unul din care desprinzi esențialul foarte ușor. Mesajul iconic este cuprins de logo-ul companiei, folosindu-se de culorile roșu pentru fundalul textului și alb pentru corpul textual, culorile companiei Vodafone. Sloganul este și el prezent: „Vodafone îți aduce Internetul acolo unde ai nevoie!”. Pune în evidență accesibilitatea de care beneficiezi dacă ești sau devii client Vodafone. 2- Reconstruirea reclamei: Aș fi mers pe un alt cadru, undeva la țară, că tot ne plângem că bunica nu are wi-fi. Acesta ar fi un cadru ideal pentru a evidenția accesibilitatea serviciului, daca tot Vodafone ne aduce internetul acolo unde avem nevoie. În cadru aș adăuga mai multe persoane, pentru a detașa ideea că fiecare este prins pe tableta sau telefonul său, în acest fel ar fi promovat internetul ca instrument pentru dezvoltarea culturii și promovarea spiritului de echipă. Alături de acest cadru sloganul s-ar potrivi perfect, informația ar fi corect transmisă, iar dedesubturile reclamei cu siguranță vor fi desprinse și încurajate. Astfel Vodafone ar oferi internet oriunde, oricui și mai ales ar ajuta foarte mult echipele care se formează în jurul lui. 3- Argument: Reclama aleasă este una care ar putea fi model pentru alte spoturi ale unor companii mai mici din România. Trebuie urmărit cu atenție orice detaliu care conturează atitudini, comportamente. Unele lucruri rămân inconștient întipărite și pot promova anumite greșeli. Campania publicitară H&M România: 1- Demonstrație: În final, H&M România reușește a-mi completa setul de reclame ineficiente pentru acest proiect. Uitându-ma la acest afiș, mă întreb „H&M România???”, încercând să asociez imaginea cu specificul țării noastre. Nu reușesc, deoarece mi se pare că mă uit la un afiș preponderent promovat din SUA, peste care bag de seamă târziu un scris românesc. Ce a făcut H&M? A oferit H&M-urilor din întreaga lume afișul din SUA cu copiii lor pregătiți de școală. De ce promovăm modelul american? De ce nu este autentic, original? Imaginea brandului nu coincide de cele mai multe ori cu publicul țintă din România. Aici, clar, se instalează lipsa de autenticitate. Greșit este faptul că asociem niște modele inexistente publicului țintă. H&M este peste tot în lume, acest afiș oferă, întradevăr, diversitate, dar cu siguranță altfel ar fi prins mesajul dacă în afiș erau persoane din România, copii care chiar sunt cunoscuți, atfel nu îmi pot explica de ce aceste mari branduri fac spoturi cu agențiile din România. Impactul nu este săvârșit, reclama, spotul pur și simplu intră și iese în capul meu și a altei persoane. Nu are originalitatea și autenticitatea de a persista în mintea mea și a oricărui consumator pentru a-mi aminti de ea și să îmi capteze atenția, să o urmăresc până la capăt. O reclamă, un spot trebuie să aibă efect, să se implementeze, să transmită ceva, să se folosească de toate „armele”. Un brand mare ca H&M își permite să depășească limita de a fi doar OK, își permite chiar să se impună, să se întipărească în mintea consumatorului, astfel încât acesta să î și amintească, să faca legături. Publicul țintă este unul larg, foarte larg, oricine cu siguranță are un copil, o rudă, care începe școala și trebuie să fie bine îmbracat, de la H&M chiar, pentru că, a șa cum spun și ei, sunt accesibili. Mesajul textual este unul care joacă și rol de slogan: „ Din nou la școală”. Corpul textual este unul foarte restrâns, punându-se accent pe imagine, pe mesajul iconic, care acesta pune în prim plan modelul de copil american, cu accesorii, șepci, cămăși suflecate, adidași. Aceste piese vestimentare sunt simboluri pentru H&M peste tot în lume, dar promovează în același timp, un model non-românesc. 2- Reconstruirea: Reclama H&M aș vedea-o cu totul alta: un cadru simplu, cu un copil neaccesorizat, cu un ghiozdănel în mână, îmbrăcat H&M desigur, cu o cămașă simplă, o vestuță, pentru a evidenția stilul H&M. Copilul l-aș vedea ținut de mână de bunica sa, accesorizată cu o geantă H&M, alături de care aș adăuga sloganul „Din nou la școală”. Cu siguranță ar prinde: este un model tradițional de copil cu ghiozdănel în mână, îmbrăcat în cămașă, unde bunica ce îl conduce spre școală este un ritual autentic. Astfel, creăm imaginea autentică a copilul dus la școală, iar geanta bunicii cu siguranță atrage privirile mamelor, doamnelor care consideră că o geantă nouă li s-ar potrivi de minune. În acest mod și publicul țintă s-ar lărgi. Reclama ar căpăta autenticitate, un public țintă mai mare și ar promova și diversitatea mult căutată de H&M. 3- Argument: Reclama H&M am ales-o în special pentru a pune accent pe evidențierea autenticului din reclama românească. Cum atragi publicul, cum îl păstrezi și cum îi implementezi strategic anumite noțiuni legate de brandul tău dacă nu te folosești de autenticitate? Este o „carte” care este foarte des jucată în rândul reclamelor ce au făcut istorie, este elementul cheie care oferă trust și originalitate. Iar H&M a dovedit că nu orice brand ține cont de unele aspecte. Campanie electorală PSD 2014 1- Demonstrație: Sub sloganul „Mândri că suntem români!” se presupune că acel candidat al PSD-ului va reuși să ajungă președinte al țării noastre. Ceea ce este greșit în afiș, este faptul că România reprezintă grânarul Europei, printr-o imagine care nu aparține țării noastre. Este o campanie electorală care nu își găsește eficiența prin nefolosirea autenticului românesc. În contextul electoral, promisiunea şi atitudinea naţionalistă au de suferit din cauza lipsei de autenticitate. Nu-i tocmai potrivit să vrei să devii grânarul Europei şi să alegi o poză din altă ţară, cu dorința de a reprezenta țara și de a fi ales de cetă țeni. Un alt detaliu tehnic scăpat este faptul că acea combină ce treieră grâul nu este românească, autenticul iarăși suferă. Publicul țintă targhetat este orice persoană cu drept de vot în România. Aceasta este partea simplă a campaniilor electorale, orice persoană cu drept de vot este parte a publicului ideal. Mesajul iconic este dat de neautenticitatea afi șului reprezentat de lanul de grâu și combina ce treieră. În încercarea de a prezenta specificul românesc, planul a e șuat. Mesajul textual este dat de sloganul „Mândri că suntem români!” și de expresia „România, grânarul Europei”, utilizate tot pentru a evidenția specificul și unicitatea României, pe care le așteptăm și noi să devină realitate. 